Gw mau tau Sinopsis dari Glass Mask (siri TV). Jelasin dalam bahasa melayu

Siri ini mengisahkan tentang Shin Ki-tae, yang dipenjarakan selama 30 tahun diatas kesalahan membunuh yang tidak dia lakukan. Dia sempat menitipkan kedua anak gadisnya iaitu Kang Yi-kyung dan Kang Seo-yeon kepada Kang In-chul, seorang pegawai polis yang merupakan dalang sebenar disebalik kejadian pembunuhan tersebut. Kang Yi-kyung kemudian membesar menjadi gadis cantik dan menjalin cinta dengan Kim Ha-joon, iaitu anak lelaki kepada majikannya, Presiden Jung Hye-ran. Seo-yeon yang juga dalam diam menyimpan perasaan terhadap Ha-joon kemudian merancang untuk mengenakan Yi-kyung dan memisahkan Ha-joon dan Yi-kyung. Disebabkan rancangan licik Seo-yeon, Yi-kyung telah dituduh mencuri berlian di syarikat tempat dia bekerja. Nasib Yi-kyung bertambah malang apabila In-chul kini merancang ingin membunuhnya. Namun, Yi-kyung berjaya terselamat daripada insiden pembunuhan tersebut.

Selepas menghadapi masa-masa sukar dalam hidupnya, dia kemudian memalsukan kematiannya sebagai Yi-kyung lalu kembali untuk merancang membalaskan dendamnya terhadap kesemua orang-orang yang telah menyakitinya. Bagi memastikan rancangan, dia kemudian mengubah penampilannya serta identitinya sebagai Seo Jung-ha, iaitu seorang  pewaris usahawan kaya raya yang pernah membantunya suatu ketika dahulu. Keadaan Jung-ha yang terlantar didalam keadaan koma membuatkan Yi-kyung bertekad ingin mengubah identiti sebagai Jung-ha demi memastikan semua rancangannya bakal berjalan dengan lancar dan rancangan itu dibantu oleh Kim Seon-jae, iaitu seorang peguambela dan juga merupakan sepupu kepada Ha-joon. Berbekalkan identiti baru, Yi-kyung kini kembali ke Fideli, iaitu syarikat dimana dia bekerja sebelum ini dan melamar pekerjaan disana sebagai ketua bahagian pereka fesyen untuk syarikat tersebut. Seo-yeon dan Ha-joon berasa terkejut apabila mendapati wajah Jung-ha seiras dengan Yi-kyung. Hal itu membuatkan Seo-yeon mula menyiasat identiti Jung-ha. Namun bukan mudah apabila Yi-kyung kini semakin bijak untuk menutup identiti sebenarnya sebelum semua rancangannya untuk membalas dendam terlaksana.